বুদ্ধবংশ
বুদ্ধবংশ হল একটি বৌদ্ধ ধর্মগ্রন্থ তথা সন্তজীবনী। এই গ্রন্থে গৌতম বুদ্ধ ও চব্বিশ জন পূর্বতন বুদ্ধের (যাঁরা গৌতম বুদ্ধের বুদ্ধত্ব অর্জনের ভবিষ্যদ্বাণী করেছিলেন) জীবনী বর্ণিত হয়েছে। এই গ্রন্থটি সুত্ত পিটকের পঞ্চম তথা শেষ বিভাগ খুদ্দক নিকায়ের চতুর্দশ গ্রন্থ। সুত্ত পিটক হল ত্রপিটক বা থেরবাদ বৌদ্ধধর্মের পালি আনুশাসনিক গ্রন্থাবলির তিনটি "পিটক" বা বিভাগের অন্যতম। অধিকাংশ বিশেষজ্ঞের মতে, অপদান ও চরিয়াপিটকের মতো বুদ্ধবংশ খ্রিস্টপূর্ব দ্বিতীয় ও প্রথম শতাব্দীতে রচিত হয়। সেই কারণে এটি পালি আনুশাসনিক ধর্মগ্রন্থাবলির মধ্যে পরে যুক্ত হয়েছিল।